Més d'un miler de denúncies i 13.000 vehicles controlats durant els cinc caps de setmana de tancament perimetral a Paterna
01/03/2021

# Més d'un miler de denúncies i 13.000 vehicles controlats durant els cinc caps de setmana de tancament perimetral a Paterna

[![Más de un millar de denuncias y 13.000 vehículos controlados durante los cinco fines de semana de cierre perimetral en Paterna](/images/noticias/2021/02/7019/7019_lg.jpg)](/images/noticias/2021/02/7019/7019_lg.jpg)

01.03.2021

La Policia Local de Paterna ha controlat només aquest últim cap de setmana a més de 4.000 vehicles, impedint l'eixida de 41 i l'accés a 171 més, que se sumen als 136 cotxes que la Policia Nacional tampoc ha permés entrar al municipi

Després de l'últim cap de setmana de tancament perimetral, l'Ajuntament de Paterna ha fet balanç de les actuacions policials realitzades durant el confinament del municipi des del 29 de gener fins a la matinada de hui, 1 de març.  
  
Durant aqueixos cinc caps de setmana, s'han interposat 1.004 denúncies i s'han controlat més de 13.000 vehicles, impedint que 1.039 accediren al municipi i que 505 van eixir d'ell, al no estar justificat el seu desplaçament.  
  
A més, només en aquest últim cap de setmana, el nombre de vehicles controlats ha sigut superior als 4.000. En aquest sentit, per no complir amb les restriccions vigents la Policia Local ha interposat 122 propostes de sanció, que se sumisquen a les 176 de la Policia Nacional.  
  
Així ho ha transmés hui la Tinenta Alcalde de Seguretat, Nuria Campos en fer balanç de les actuacions policials realitzades durant aquest període de tancament perimetral, destacant que “les forces de seguretat han intervingut, a més, en concentracions il·legals com a botellons, festes no autoritzades, torrás en via pública i reunions socials no permeses que, en tots els casos, s'han dissolt amb les corresponents propostes de sanció als seus participants”.  
  
Durant tots els dies de tancament perimetral, la Policia Local de Paterna ha mantingut un dispositiu especial de vigilància, amb 13 punts de control de vehicles i amb patrulles i agents desplegats en parcs, jardins i zones de la ciutat propenses a concentracions ciutadanes.  
  
“A més” – ha recordat Campos – “a aquest operatiu extraordinari hem sumat la unitat de drons de la Policia Local, que ens ha permés millorar el control en els accessos secundaris al municipi així com reforçar la vigilància zones més àmplies com La Vallesa o La Canyada”.  
  
En aquesta nova etapa de desescalada, les forces de seguretat continuaran controlant i supervisant el compliment de les mesures anticovid, per a garantir la protecció de la salut i seguretat de la població paternera.